
Haud -tongue 

O N the 4t. Aprile the Scotsman cairied a guid report o the ongauns athin the Scots 
pairlament's Procedures Comatee the day afore. Here a copy o whit its Editorial column 
haed tae eik tae thon report:- 

“HAUD YER TONGUE. 

Joke for Scots bilingualists: when does a backbench conunittee become a steirin 
comittee? When it kicks up a muckle steir, of course. Naw, Minister, naethin tae dae wi 

coos, no this time. That's richt: a steir, stramash, stushie, collieshangie.(It missed oot 

the yin aboot "Ye hiv tae hae a flair for ballroom dancin.) Aye, it's yon auld sang that 
willnae shut up....Yes, the mother tongue that won't conveniently lie down and die, as 
the procedures committee on the Mound found yesterday as it trauchled - for want of a 
better word - through the debatable lands of Scots linguistics, with one MSP observing 
with justification that words such as "drelch" or "drookit" should not require 
translation. As MacDairmid once put it, "it's soon no sense, that faddoms the herts o 
men," but at what stage does the soon go beyond, er, faddoming? When does the Scots- 
English mix that many of us speak become so weighted on the Scots side that 
translation is required? And how many Scots speakers are there who might be 
interested, do I hear you say? Dinnae ken. Minister; an we willnae ken, for come 29th 
April, the census willnae be coontin.” 

The Scotsman haes dingit the nail richt on the heid this time. The Scottish Executive daesna 
want tae ken hou monie fowk speaks Scots for raisons it haes keepit tae itsel. If it did, it wad 
hiv duin somethin aboot it afore noo. Ithers, the likes o Murray Tosh, haes gien in tae the 
brain washin daled oot hi the eddication seestem ower the last century an wad, as he haes 
been eddicatit tae dae, tak a richt rid face if he thocht fowk in Austrailie wis tae stravaig 
intae the Scots Pairlament’s wabsteid an see a quaisten they cuidna unnerstaun cause it wis 
writ in Scots. Maister Tosh wad git his een opened if he kent hou muckle Scots wis 
unnerstuid hi fowk furth o Scotland, the likes o Austrailie, New Zealand, Russia, Czeck 
Rep., Americae an Canadae amang ithers. No lang S 5 Tie the wis a tutor o Scots language an 
leeteratur at Glesca Univairsitie that belanged Austrailie an we ken o anither teacher o the 
leid frae Americae. Nae doot the’r ithers. The diffrence atween thaim an Murray Tosh is 
that, no comin throu the Scottish eddication seestem, they’r no fasht wi onie creenge or 
embanassment an see Scots for whit it is, a respectable language wi a lang prood pedigree, 
an no some kinna common workin dess street slang that gies polite fowk rid faces an haes 
tae be shut awa in a closet. If aw wir MSP’s haed been eddicatit furth o Scotland, an fuifh o 
England tae, the Mither Tongue’s staunin the day wad ne’er been in doot. We wunner hou 
monie rid faces Murray’s forebeirs haes at the sicht o his rid face. If they cam back frae the 
by-gane the day tae hae a crack wi him, wad he speir thaim tae speak ‘proper’ we wunner? 

Scottish National Dictionar 



T he Heritage Lottery Fund haes juist gien 
a grant o £90,000 tae the Scottish 
National Dictionai'y. Thon muckle ten volume 
dictionar is the heidmaist hame o the Scots 
language frae aroond 1700 tae the day, an wis 
feinisht in 1976. Syne thon time, a wheen new 
words haes fund thair wey intae the leid an 
haes been ingaithert bi the Scottish National 
Dictionary Association. Forbye, a puckle 
words in the dictionar areddies that wis first 
thocht tae be obsolete an nae langer uised, 
haes noo been fund tae be still in uiss efter aw 
an thae particularities will hiv tae be ch 3 mged. 
Iseabail MacLeod, SNDA editorial director 
says the siller will pey for sortin aw the graith 
ingaithert S 5 Tie 1976 an eikin a leet o aw thae 
new words alang wi the corrections tae the 
dictionar forbye pittin it aw oot tae the Warld 
Wide Wab. Ane o the new words tae be eikit 


tae the new leet is the Glesca word 
“midgie’’ that means midden or bucket an 
ye git “midgieraker” an aw that juist means 
a body that scrans throu buckets. Frae the 
ither side o the kintra, “barile’’ is anither 
word tae be eikit tae the leet. This is an auld 
gypsy word meanin braw that’s gey popular 
wi the bairns aw ower the Lothians thae 
days. The word “plaisterman’’, the maik o 
the English “plasterer”, wis thocht no tae be 
uised noo-a-days but biggin warkers haes 
been heard uisin it no that lang syne. 

Neist Forgaitherin 

Monday 211. Mey 2001 
7.30pm tae 9.00pm 
Comatee Rm. C. 

Brunton Ha, Musselburgh 


m 0131-665-5440 Stravaiger® 07946-258-059 

Britain Ratifees 
European Chairter 

T he British Government haes noo ratifeed 
the European Chairter For Regional Or 
Minority Languages kivverin Welsh, hish 
Gaelic an Scottish Gaelic athin Pairt III an 
kivverin Scots an Ulster Scots athin Pairt II an 
the obleegements o the Chairter will tak 
effeck frae It. Julie 2001. Pairt II o the 
Chairter daesna cairie the same bield an 
upheize tae a leid as Pair! Ill daes sae it faws 
on us aw tae mak siccar that whit 
obleegements it daes cairie is cairied oot tae 
the letter bi the Government, Executive an 
Estaiblishment. Here a puckle walins o some 
o the mair obvious obleegements athin Pairt 
n that the Government haes ratifeed for the 
Scots language:- 

[l]....In respect of regional or minority 
languages, within the territories in which 
such languages are used and according to the 
situation of each language, the Parties shall 
base their policies, legislation and practice on 
the following objectives and principles: 

[a],...the recognition of the regional or 
minority languages as an expression of 
cultural wealth; 

[c]....the need for resolute action to promote 
regional or minority languages in order to 
safeguard them; 

[d[....the facilitation and/or encouragement 
of the use of regional or minority languages, 
in speech, and writing, in public and private 
life; 

[f]....the provision of appropriate forms and 
means for the teaching and study of regional 
or minority languages at all appropriate 
stages; 

[g]....the provision of facilities enabling non¬ 
speakers of a regional or minority language 
living in the area where it is used to learn it if 
they so desire; 

[2]....The Parties undertake to eliminate, if 
they have not yet done so, any unjustified 
distinction, exclusion, restriction or 
preference relating to the use of a regional or 
minority language and intended to discourage 
or endanger the maintenance or development 
of it. The adoption of special measures in 
favour of regional or minority languages 
aimed at promoting equality between the 
users of these languages and the rest of the 
population or which take due account of their 
specific conditions, is not considered to be an 
act of discrimination against the users of 
more widely-used languages. 

Wi regaird tae the abuin Para. 2, it’s weel 
seen bi awbodie that the Scottish Executive 







Scots Tung WITTINS 
On the wab. 

The Scots Tung Wittins can be vizzied or doon- 
haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


haesna duin awa yet wi “any unjustified 
distinction, exclusion, restriction or 
preference relating to the use of a regional or 
minority language” athin the pairlament 
biggin itsel whaur baith the spoken or the writ 
Scots language is concairned an in parteeclar, 
the want o onie Scots signage. In fack, e’en 
haein Gaelic athin Pairt III an Scots in Pairt II 
is shuirlie an unjustifeed “distinction, 
exclusion, restriction or preference” in itsel. 
Ay, nae upsteerer worth thair saut is gaun tae 
accepp Scots no bein kivvered hi Pairt III o 
the Chairter an aw. Atween-haund tho, e’en 
wi thae abuin obleegements o Pairt II that 
haes been ratifeed hi the government, it 
shuirlie maks aw thon discreemination an 
prejudice that the guid mither tongue haes 
haed tae dree, a thing that’s noo “no 
poleetically richt.” It shuirlie canna noo be 
poleetically richt for the likes o Murray Tosh 
tae boak oot aw thon ill-willie prejudice aboot 
the Scots language. Efter this, it shuidna be 
the ‘duin thing’ but, nae doot, no athoot 
dingin heids an dirlin lugs on oor pairt. 

Fantoosh Pieces 

A E Scots Tung maimber stravaigin 
throu the Bruntsfield pairt o Auld 
Reekie, chanced for tae see a kinna deli like 
shop wi a notice ootside tellin the guid fowk 
that “Sannies” wis selt inbye. She thocht 
thon wis sic a waste o a guid inlat an gaed in 
tae hae a wee word wi the awner. She speirt 
whit wey they warna makin guid uiss o the 
ee-grippin pouers o the mither tongue an 
proponed that “Posh Pieces” micht be a wee 
tait mair cultur freendlie an grippin tae the 
ee at the same time. The shop wumman wis 
fair taen wi the idea an promised tae gie it 
some thochts. The stravaigin maimber 
daesna ken yet if a new sign haes been pit 
up but she’s gaun tae keep her een on the 
keevee for onie ch 3 Tiges. Anither suggestion 
micht weel be “Fantoosh Pieces”. 

Portobellie's 'Pop In' 

P ORTOBELLE High Street haes a pub or 
yill hoose cried the Pop In an alangside o 
the door the’r a wuiden buird that speirs the 
guid fowk o Forty tae juist, 

“Pop In an Stagger Oot” 


Copiericbt 

Copiericht for awthin screivit in this wittins blat 
bides wi R. Fairnie. The Scots Tung Wittins can 
be fotie-copied in hail or in pairt athoot leemit o 
nummers an this bauds guid an aw for onie pairt 
o the wittins blat that’s furthset in onie ither 
publication. 


New West Lothian Scots Dictionar 


T he West Lothian Broadly Scots 
Society haes juist brocht oot a saicont 
edeetion o thair Scots dictionar cried Scots 
Words And Their Meanings As Used In 
West Lothian. 

This 2001 edeetion haes been 
furthset wi the help o siller frae 
Awards for All — Lottery 
Grants tae local groups. The 
Fore-word wis duin hi Iseabail 
MacLeod, Editorial Director o 
the SNDA an the innin tae the 
dictionar wis duin hi Dr. Chris 
Robinson o Edinburgh 
Univairsitie’s Depairtment o 
English. Ae word frae ilka 
alphabetical group is illustratit 
wi a wee drawin duin hi the 
bairns o the West Lothian Primary Schuils 
an, as Iseabail says in the fore-word, this 
daesna juist gie an insicht tae the meanin o 
the word itsel but an insicht tae thae bairns’ 
kennin o it an aw. 

It’s pyntit oot in the buikie that West 
Lothian faces tae the wast as weePs tae the 

F o r g o t t: 

B I the time ye’r readin this edeetion o 
the Scots Tung Wittins, the census o 
2001 will be gey near aw ower an duin wi 
but it’ll be ower airlie for oniebodie tae ken 
hou weel the Forgotten Folk Census 
campaine gaed. In the cuttie time they haed 
afore the stert o the campaine, a constitution 
wis adoptit, foondit on the Scots Language 
Society ane but walit sae the group wad be 
unthirlt tae tak a mair poleetical poseetion. 

A weel plenished wabsteid wis set up on 
http://www.forgottenfolk.com an the 
follaein cuttie workin comatee wis 
appyntit:- 

Convener.lohn Law. 

Thesaurer.Reid Moffat. 

Secretar.Nick Durie. 

The twa weeks afore the census day (the 29t 
o Aprile) seen the stert o a braid kivverin 
leaflet campaine. Wee touns an Scots 
speakin airts wis targeted stertin aff wi the 
likes o Camwath, Clackmannan, Dunning, 
Ashgill, Netherburn, Musselburgh, 
Banffshire, Moray, Greenlaw, Dundee, 


Makar'S Neuk 

In ateuchat storm 
Dad pu’ed ‘s bunnet 
Weel doon on ‘s broo, 

Ruggit ‘s jaicket collar 
Up ower‘s lugs 
Loupit on ‘s bike 
An gid like hell doon e brae 
Throu a scudder o rain, 

A skelp 0 sleet, a muckle plout! 
Chilpit, chudderin an drookit 
He chappit on e howdie’s door. 

‘At wis e nicht o ma hamecomin! 

April’s an affa coorse month. 

Tell ma dad aboot it! 

Mary Mackie Johnston 


aist an thon shaws up wi the likes o “bairn” an 
“wean” leukin baith at hame in the ae bed. 
The shuid be nae stammygaster aboot this for 
Livingston, an later on Silicon Glen, haes 
been like a lodestane gaitherin in 
aw the owerskailt fowk frae 
Glesca an the wast, alang wi 
thair ain wey o speakin, for gey 
near twa generations. Anither 
P 3 Tit o inhest is the uiss o “oo” 
for the Inglis “we”. This is uised 
in East an Midlothian as weel 
for aw that some academics aye 
threaps it shuid juist be uised wi 
the Borders Scots. 

Forbye the Scots/English 
dictionar pairt, the buikie haes a 
wycelike leet o Wast Lothian 

Scots sayins. 

Oniebodie inttestit in a copy (A5 paperback 
64pp £3.00) shuid contack:- 
Davie Kerr (Convener o BSS) 

Whitockbrae, 

Bridgecastle Road, 

Armadale, W.L., EH48 3NX. 

e n Folk 

Lochgelly, Tranent, pairts o Glesca an 
Edinburgh, Pairtick an Kilwinning. Thon leet 
wis bein eikit tae ilka day sae naebodie kens 
yet (at the time o prentin) whit the 
hinnermaist coont wis tae be. 

Efter the Census, it wis aye proponed that 
Forgotten Folk wad cairie on an gie a mair 
poleetical heid tae the arraes o Scots leid 
upsteerers. Ane o its proponed ettles is tae 
seek oot an publicise the views o the pairties’ 
candidates anent Scots in the rin up tae the 
neist election. 

It cuid be airgied an aw that Forgotten Folk 
micht be weel placed tae monitor the Scottish 
Executive’s bowin tae the obleegements o 
Pairt II o the European Chairter efter the stert 
o Julie an clype tae the European authorities if 
necessar gin the’r ocht wantin. The want o 
Scots signage in the Scots Pairlament biggin 
wad mak a braw guid clype. 

EBLUL Peteetion 

A s pairt 0 the European Year o 
Languages, the European Buroo Eor 
Lesser Uised Leids haes brocht forrit a 
peteetion ettlin efter uphaud for a legal ack 
hi the European Pairlament that wad gie 
mair EU siller for the uphaudin o aw the 
European minority leids, includin Scots, 
Gaelic, Irish, Welsh an Cornish. The UK 
Comatee o EBLUL is ettlin tae ingaither 
nae less nor 50 thoosan signaturs frae the 
British Isles atween noo an October. Eowk 
wi an inlat tae the wab can sign on-line or 
doon-haud copies o the peteetion frae:- 
w w w .eblul.org/d c/p etition-gb.htm 
Peteetion forms can be gotten an aw hi 
screivin tae:- 
Alasdair M acCaluim, 

4/2 Milton Street, 

Edinburgh, 

EH8 SHE. 

Signed forms can be sent back thare an aw 
















